Komission asetus (ETY) N:o 3311/86, annettu 29 päivänä lokakuuta 1986, tavaroiden luokittelusta yhteisen tullitariffin alanimikkeeseen 24.02 E



Virallinen lehti nro L 305 , 31/10/1986 s. 0030 - 0031

Suomenk. erityispainos Alue 2 Nide 4 s. 0136

Ruotsink. erityispainos Alue 2 Nide 4 s. 0136



KOMISSION ASETUS (ETY) N:o 3311/86, annettu 29 päivänä lokakuuta 1986, tavaroiden luokittelusta yhteisen tullitariffin alanimikkeeseen 24.02 E EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna 16 päivänä heinäkuuta 1984 annetulla neuvoston asetuksella (ETY) N:o 2055/84(2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin leikattua ja paisutettua tupakkaa (muissa kuin vähittäismyyntimuodoissa), josta vähintään 80 painoprosenttia kelluu pinnalla, kun se asetetaan bentsyyliasetaattiin, olisi määriteltävä menetelmä, jolla määritetään se prosenttiosuus tupakan painosta, joka kelluu bentsyyliasetaatin pinnalla, ja tehtyjen kokeiden perusteella tämän asetuksen liitteessä esitetty menetelmä on luotettavin, neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3129/86(4), liitteenä olevan yhteisen tullitariffin alanimikkeeseen 24.02 C kuuluu piippu- ja savuketupakka; alanimikkeeseen 24.02 E kuuluu muun muassa valmistettu tupakka, lukuun ottamatta piippu- ja savuketupakkaa, tällainen tuote ei sovi poltettavaksi ilman että se jatkokäsitellään teollisesti, ja se on sen vuoksi luokiteltava tariffin alanimikkeeseen 24.02 E, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Leikattu ja paisutettu tupakka (muissa kuin vähittäismyyntimuodoissa), josta (tämän asetuksen liitteessä määritellyn menettelyn mukaisesti) vähintään 80 painoprosenttia kelluu pinnalla, kun se asetetaan bentsyyliasetaattiin, kuuluu yhteisen tullitariffin alanimikkeeseen 24.02 Valmistettu tupakka, tupakkauutteet ja -esanssit: E. muu, myös levyiksi tai liuskoiksi puristettu tupakka. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä lokakuuta 1986. Komission puolesta COCKFIELD Varapuheenjohtaja (1) EYVL N:o L 14, 21.1.1969, s. 1 (2) EYVL N:o L 19, 16.7.1984, s. 1 (3) EYVL N:o L 172, 22.7.1968, s. 1 (4) EYVL N:o L 298, 16.10.1986, s. 3 LIITE YHTEISEN TULLITARIFFIN ALANIMIKKEESEEN 24.02 E KUULUVAN PAISUTETUN TUPAKAN TUNNISTAMISMENETTELY 1. Menettelyn periaate Paisutettu leikattu tupakka eroaa paisuttamattomasta leikatusta tupakasta pienemmän tiheytensä perusteella. 2. Välineet 2.1 Kemikaalit: bentsyyliasetaatti, d = 1,055, etyyliasetaatti, d = 0,898, 2.2 Laitteet: korkea mitta-asteikollinen lasipikari 1000 ml, läpimitta noin 95 mm, magneettisekoitin, lasisuppiloita, läpimitta 15 cm, pyöreä (karkea) suodatin, läpimitta noin 270 mm, Erlenmeyerin malja, 1000 ml, laajasuinen, kellonlasi, läpimitta noin 10 cm, vaaka (asteikko grammoina kahden desimaalin tarkkuudella) kuivauskaappi. 3. Menetelmä Lasipikari täytetään 600 ml:n merkkiin saakka bentsyyliasetaatilla ja asetetaan varovasti vakaalle pöydälle. Kuivataan noin kaksi grammaa tupakkaa vakiopainoiseksi noin kolmen tunnin ajan kuivauskaapissa 85 °C lämpötilassa (punnittu määrä = A). Kuivatun määrän paino ilmaistaan grammoina kahden desimaalin tarkkuudella. Kuivattu annos sirotellaan tasaisesti lasipikarissa olevan nesteen pinnalle ja seosta hämmennetään 30 sekunnin ajan magneettisekoittimella. Annetaan seistä kahden minuutin ajan, jonka jälkeen nesteen pinnalla kelluva tuote siirretään pyöreälle suodattimelle, huuhdotaan kahdesti 50 millilitrassa etyyliasetaattia ja annetaan kuivua vakiopainoiseksi noin kolmen tunnin ajan kuivauskaapissa 85 °C lämpötilassa (jäännös kuivumisen jälkeen = B). Kuivuneen jäännöksen paino ilmaistaan grammoina kahden desimaalin tarkkuudella. 4. Tulosten laskeminen Paisutettu tupakka prosentteina = >NUM>B × 100 >DEN>A jossa A = punnittu annos grammoina kahden desimaalin tarkkuudella, B = jäännös grammoina kahden desimaalin tarkkuudella. On otettava huomioon vähintään kahden määrityksen tulosten keskiarvo.